એકવાર શ્રીહરિનો ગઢપુરથી પત્ર આવ્યો. પત્ર મળતાં તત્કાળ ગઢપુર આવજો. માંચાખાચર પૂજા લઈને ચાલતા થયા ત્યારે વસ્તા ખાચરે રોક્યા. ર૦૦ વીઘાનો કપાસ તૈયાર ત્યાં જઈને તો આવશો ત્યાં સુધીમાં ભેળાય જશે. તેને ઠેકાણે પાડીને જાઓ. ૃાસ્તા ખાચરની વાતનો જવાબ શું આપવો? આમ વિચારતાં માંચાખાચર ભરવાડો પાસે ગયા અને કહ્યુંઃ “કાલે મારા ખેતરમાં ગામ-પરગામના ઘેટાં બકરાં મૂકીદો.” બસ કપાસ ઠેકાણે અને માંચાખાચર નીકળી પડ્યા ગઢપુર જવા. આવા નિર્મોહી ભક્ત હતા.